Lääne-Virumaa 2012. aasta noorte võrkpallimeistrivõistlustel selgusid kahe kuu kestel peetud turniiridel medalivõitjad neljas võistlusklassis minivõrkpallist harrastajateni.
Esmalt olid Rakvere spordihallis võistlustules gümnaasiumiealistest palluritest võistkonnad. Neidudest pälvis esikoha ning krooniti Lääne-Virumaa meistriks Rakvere reaalgümnaasiumi esindus koosseisus Triinu Piirimäe, Mirell Matikainen, Carmen Lulla, Liilia Part ja Maali Tamm.
Hõbeda sai Rakvere gümnaasiumi naiskond, kus mängisid Geidi Steinberg, Silja Eigi, Kerly Kubri, Getriin Kokk, Katre Karu, Hanna-Helene Hang, Marin Tiganik ja Johanna Veldre. Pronksile mängisid Kunda ühisgümnaasiumi neiud Jane Vasiljuk, Jane Pall, Jaanika Veldre, Valeria Mitjuhhina, Birgit Sepp, ja Elery Zadonski.
Sama vanuseklassi noormeeste turniiril võttis võidu Rakvere reaalgümnaasiumi I võistkond, meistrikulla said kaela Hardi Talv, Sander Konso, Robert Viiber, Marko Kruusimägi, Janno Lumiste, Aimur Takk ja Mario Vool.
Hõbe kuulus Rakvere gümnaasiumi meeskonnale koosseisus Olari Aas, Artur Part, Uku Mart Uprus, Mihkel Veski, Riivo Siilamets, Rene Koppel, Joel Paap, Tauno Põldpere ja Rauno Valk. Kadrina keskkool sai kolmanda koha, meeskonda kuulusid Ben Lilleoja, Marko Rand, Karl Annsoo, Martin Proosa, Egert Hommik, Taavi Münter, Aigo Allmäe, Karmo Kalamäe ja Reio Mändla. Haljala gümnaasium oli neljas ning Rakke gümnaasium viies.
Kuni 9. klassi õpilaste võistlusklassis pidasid tüdrukud mänge Kunda spordihallis ning võitjatena väljusid võõrustajad Kunda gümnaasiumist, kuldmedali pälvisid Jane Vasiljuk, Greta Rae, Marjorete Orumaa, Birgit Sepp, Elers Zadonski ja Kaisa Roopa.
Hõbedale mängis Rakvere gümnaasiumi esindus koosseisus Anette Press, Johanna Veldre, Hanna-Helene Hang, Marin Tiganik, Kerly Kubri, Mirell Matikainen. Pronksi said Haljala gümnaasiumi pallurid Kelly Vask, Liine Toming, Gea Pajuste, Cathy Steif, Katrin Plaado, Kaidi Raamat, Triin Jõemets, Maarja Hiielaid.
Sama vanuseklassi poisid selgitasid maakonna meistri Rakvere spordihallis, kus meistrimedalid said kaela Rakvere gümnaasiumi pallurid Riivo Siilamets, Joel Paap, Tauno Põldpere, Priit Roosiväli ja Rauno Valk.
Hõbe kuulus Kadrina keskkooli esindusele koosseisus Ben Lilleoja, Marko Rand, Renno Laaniste, Mart Aleksandrov, Madis Mets, Kaarel Taimla, Siim Umerov, Deivid Armulik, Madis Mets ja Kevin Kivro.
Rakvere reaalgümnaasium saavutas kolmanda koha, meeskonnas mängisid Robert Viiber, Mario Vool, Martin Borovik, Voldemar Johannes Rätsep, Romet Viiber, Tambet Talv, Tony Tammiksaar, Kevin Erik Veilberg. Neljas oli Jäneda põhikool.
Harrastajate turniir tüdrukutele peeti Kadrina keskkoolis, kus võidu võttis väljakuperemeeste esindusnaiskond koosseisus Hanna Holmberg, Maarja Rüütmann, Siret Liivamäe, Liis Sirvi, Kärol Soidla, Maris Meos.
Teise koha sai Kadrina KK II võistkond, kus mängisid Eva Kaarin Viise, Anni Tedremaa, Liis Uusküla, Iida Anette Allikmaa, Helene Mäe, Merily Lakson ja Kristiine Kaasik. Pronksmedal kuulus Jäneda põhikoolile, võistkonnas mängisid Liana Sepamäe, Eliisa Lest, Angelica Tiik, Birgit Väljas, Hanna Zairus, Grete Saareoks.
Kõige nooremad pallurid pidasid võrgulahinguid Rakvere spordihallis. Tüdrukute turniiril oli kuue naiskonna hulgas võidukas Kunda ühisgümnaasiumi võistkond, kus mängisid Brigita Tokorenko, Elery Zadonski, Kaisa Roopa ja Jekaterina Novikova. Kadrina keskkooli tiim (Marta Rummi, Anete Hela Pulk, Ida Anette Allikma, Helen Proosa) sai hõbeda ning Rakvere gümnaasiumi esindus (Helen Hunt, Laura Maria Hunt, Janelyn Harzija, Mari Toom, Evelin Jaago, Elis-Marii Anton) pronksi.
Järgnesid Rakvere gümnaasium/Sõmeru PK, Rakvere PK ja Rakvere RG.
Poiste minivõrkpalli turniiril polnud vastast kulla võitnud Kadrina KK võistkonnale (Tristan Frederik Murumägi, Tormi Rand, Gert Luzkov, Andero Kirsch, Aleks Uusküla, Martin Stadnik). Rakvere RG meeskond (Tony Tammiksaar, Tambet Talv, Romet Viiber, Markus Puusaar, Tanel Kroos, Egert Pent, Margo Orav) sai teise ning ühisvõistkond Rakvere PK/Rakvere gümnaasium (Karlo Remy Kallend, Romi Aros, Kristjan Kraus, Siim Ergo Juhkov, Siim Türbsal) kolmanda koha.